cyanic-selkie/wikianc huggingface dataset:
தமிழ்நாட்டுக் காலநிலை
மழைக் காலம்
மழைக் காலம் என்பது சூன் முதல் டிசம்பர் வரையாகும்.
நீலகிரி மாவட்டம் அதிகப்படியான மழைபெறும் மாவட்டம் ஆகும். சின்ன கல்லாறு (வால்பாறை அருகில்) மற்றும் தெவல்லா (நீலகிரி மாவட்டம்) ஆகியவை தமிழ்நாட்டின் மிக அதிக மழை பெறும் ஊர்கள். சின்னக் கல்லாற்றில் 400 சென்டிமீட்டர் அளவு மழை கிடைக்கும்.
குற்றாலம் அதிக மழை பெறும் ஊர்களில் ஒன்று. இங்கு ஆண்டுக்கு சராசரியாக 1116 மில்லி மீட்டர் மழை பெய்யும். அகஸ்திய மலையில் 5000 மிமீ வரை மழை பெய்யும்.
இவற்றையும் பார்க்கவும்
தமிழ்நாட்டுப் பொருளாதாரம்
தமிழ்நாடு வேளாண்மைத் தொழிற்துறை
தமிழ்நாடு இலத்திரனியல் தொழிற்துறை
இஞ்சிமேடு ஊராட்சி
இஞ்சிமேடு ஊராட்சி (Injimedu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1663 ஆகும். இவர்களில் பெண்கள் 862 பேரும் ஆண்கள் 801 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
2017 எண்ணூர் எண்ணெய்க் கசிவு
2017 எண்ணூர் எண்ணெய்க் கசிவு (2017 Ennore oil spill) அல்லது எண்ணூர் துறைமுக கப்பல் மோதல் விபத்து என்பது இந்திய மாநிலமான தமிழ்நாட்டின் தலைநகர் சென்னை அருகே எண்ணூர் துறைமுகத்தில் இரண்டு கப்பல்கள் மோதிக்கொண்ட விபத்தாகும். இவ்விபத்து 28 சனவரி 2017 அன்று நடந்தது.
கப்பல்கள் மோதல்
ஈரானில் இருந்து எல்பிஜி எரிவாயுவை ஏற்றிக் கொண்டு பி. டபிள்யூ. மேப்பிள் என்ற கப்பல் எண்ணூர் துறைமுகத்துக்கு வந்தது. இந்த எரிவாயு, லாரிகள் மூலம் ஏற்றப்பட்டு அத்திப்பட்டு புதுநகரில் உள்ள எண்ணெய் நிறுவனத்துக்கு கொண்டுசெல்லப்பட்டது. சமையல் எரிவாயு இறக்கப்பட்ட பிறகு, துறைமுகத்தில் இருந்து அந்தக் கப்பல் 28 சனவரி 2017 அதிகாலை 3 மணிக்கு ஈரானுக்குப் புறப்பட்டது.
அப்போது, மும்பையில் இருந்து டீசல் ஏற்றிக்கொண்டு எம். டி. டான் காஞ்சிபுரம் என்ற கப்பல் எண்ணூர் துறைமுகத்துக்கு வந்துகொண்டிருந்தது. துறைமுகத்துக்கு வெளியே ஒரு கடல் மைல் தொலைவில் வந்தபோது, எதிர்பாராதவிதமாக இரண்டு கப்பல்களும் பயங்கர சத்தத்துடன் நேருக்கு நேர் மோதிக்கொண்டன. இதில் இரு கப்பல்களும் பலத்த சேதம் அடைந்தன.
எண்ணெய்க் கசிவு
துறைமுகத்தை ஒட்டியுள்ள பகுதி என்பதால், இரு கப்பல்களும் குறைந்த வேகத்திலேயே வந்தன. அதனால், பெரிய அளவிலான சேதம் தவிர்க்கப்பட்டது. கப்பல்களில் இருந்த 30-க்கும் மேற்பட்ட ஊழியர்கள் ஆபத்தின்றி தப்பினர். ஆனால், மும்பை கப்பலின் பாகங்கள் உடைந்ததால், அதில் கொண்டு வரப்பட்ட எண்ணெய்ப் பீப்பாய்களில் இருந்து கச்சா எண்ணெய் கசிந்து கடலில் கலந்தது.
கடலில் கலந்த கச்சா எண்ணெய் கசிவு எண்ணூரில் இருந்து திருவான்மியூர் வரை பரவியது.
உயிரினங்கள் அழிவு
இரு கப்பல்கள் மோதியதில் 65 டன் கச்சா எண்ணெய் கடலில் கொட்டியது. கச்சா எண்ணெய் கடலில் கலந்து, கடல் நீர் மாசடைந்தது. கடலில் எண்ணெய் கலந்ததால் கடல்வாழ் உயிரினங்கள் உயிரிழந்தன.
மீன் வளத்துக்கு பாதிப்பை உண்டாக்கிய இந்த எண்ணெய் படலம், கடல் வாழ் உயிரினமான அரிய வகை ஆமை இனங்கள் உயிர் இழப்பதற்கும் காரணமானதாக சுற்றுச்சூழல் ஆர்வலர்கள் கூறினர்.
அப்புறப்படுத்தும் பணி
கடலில் இருந்து பிரித்தெடுக்கப்பட்ட எண்ணெய்க் கசிவுகளை பாதுகாப்பான முறையில் அப்புறப்படுத்த இந்தியன் ஆயில் கார்ப்பரேஷன் (ஐஓசி) ஆராய்ச்சித் துறையின் நிபுணர்கள் உதவியுடன் சேகரிக்கப்பட்ட கழிவுகளை 2000 சதுர மீ அளவுக்கு உருவாக்கப்பட்ட ஆழ் குழியில் புதைத்து அப்புறப்படுத்தினர்.
மேற்கோள்கள்
பகுப்பு:2017 இல் இந்தியா பகுப்பு:இந்தியாவில் கப்பல் விபத்துகள் பகுப்பு:எண்ணெய்க் கசிவுகள் பகுப்பு:தமிழகத்தில் பேரிடர்கள்
கிஷ்துவார்
மக்கள் தொகை பரம்பல்
2011-ஆம் ஆண்டின் மகக்ள்தொகை கணக்கெடுப்பின் படி, 13 வார்டுகளும், 2,710 வீடுகளும் கொண்ட கிஷ்துவார் நகராட்சியின் மொத்த மக்கள்தொகை 14,865 ஆகும். அதில் ஆண்கள் 8,179 மற்றும் பெண்கள் 6,686ஆகவுள்ளனர். பாலின விகிதம் 1000 ஆண்களுக்கு 817 பெண்கள் வீதம் உள்ளனர். 6 வயதிற்குட்பட்ட குழந்தைகள் 1627 (10.95%) ஆகவுள்ளனர். சராசரி எழுத்தறிவு 86.07% ஆகும். மக்கள்தொகையில் இசுலாமியர்கள் 69.21%, இந்துக்கள் 29.59% மற்றும் பிற சமயத்தவர்கள் 1.20% ஆகவுள்ளனர்.
சாலைகள்
தேசிய நெடுஞ்சாலை எண் 244 போன்ற சாலைகள் கிஷ்துவார் நகரத்தை ஜம்மு மற்றும் சிறீநகர் போன்ற பெரிய நகரங்களுடன் இணைக்கிறது.
மேற்கோள்கள்
* பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ஜிதேந்திர குமார் மகேசுவரி
ஜிதேந்திர குமார் மகேசுவரி (Jitendra Kumar Maheshwari)பிறப்பு 29 ஜூன் 1961) என்பவர் இந்திய உச்ச நீதிமன்றத்தின் நீதிபதி ஆவார். இவர் சிக்கிம் உயர்நீதிமன்றத்தின் முன்னாள் தலைமை நீதிபதி ஆவார். இதற்கு முன், ஆந்திரப் பிரதேச உயர் நீதிமன்றத்தின் தலைமை நீதிபதியாகவும், மத்தியப் பிரதேச உயர் நீதிமன்ற நீதிபதியாகவும் பணியாற்றினார் . இவர் மத்தியப் பிரதேசத்தில் உள்ள ஜூராவில் பிறந்தார். இவர் நீதிபதியாகப் பதவி உயர்வு பெறுவதற்கு முன்பாக குவாலியரில் வழக்கறிஞராக இருந்தார்.
மேற்கோள்கள்
பகுப்பு:இந்திய உச்ச நீதிமன்ற நீதிபதிகள் பகுப்பு:வாழும் நபர்கள் பகுப்பு:1961 பிறப்புகள் பகுப்பு:இந்திய நீதிபதிகள்
அலங்காரப் புறா
அலங்காரப் புறாக்கள் (Fancy pigeon) அனைத்தும் மாடப்புறாவிலிருந்தே உருவாயின. இவை சுமார் 1100 வகை இருப்பதாகக் கூறப்படுகிறது. அளவு, வடிவம், நிறம் மற்றும் குணாதிசயங்களுக்காக இவை புறா வளர்ப்புப் பிரியர்களால் வளர்க்கப்படுகின்றன. சார்லஸ் டார்வின் உயிரினங்களின் தோற்றம் புத்தகத்தை எழுதுவதற்கு மூன்று வருடங்களுக்கு முன் பனிப் புறாக்களை வளர்த்தார்.
புறாக் கண்காட்சிகள்
உலகம் முழுவதும் நடத்தப்படும் உள்நாட்டு, பன்னாட்டு புறாக் கண்காட்சிகளில் நடைபெறும் போட்டிகளில் புறா வளர்ப்பாளர்கள் தங்களது புறாக்களைக் காட்சிப்படுத்துகின்றனர்.
அலங்காரப் புறா இனங்கள்
இந்த வகைப்படுத்தல் ஆஸ்திரேலிய முறையைப் பின்பற்றியுள்ளது.
ஆசிய இறகு மற்றும் குரல் புறாக்கள்
இவ்வகைப் புறாக்கள் ஆசியப் பகுதியில் தோன்றின.
வண்ணப் புறாக்கள்
இவ்வகைப் புறாக்கள் ஜெர்மனியில் தோன்றின
பவுட்டர் மற்றும் கிராப்பர் வகைப் புறாக்கள்
இவ்வகைப் புறாக்கள் பெரிய அளவிலான காற்றுப்பைக்காக அறியப்படுகின்றன.
ஃப்ளையிங் டம்லர் மற்றும் கர்ணப் புறாக்கள்
இவை பறத்தல், கண்காட்சி முதலிய பல்வகைப் பயன்களுக்காக வளர்க்கப்படுகின்றன.
வெளியிணைப்புகள்
பகுப்பு:புறாக்கள் பகுப்பு:பழக்கிய விலங்குகள்
கொற்ற வள்ளை
இதனை விளக்க, மன்னனின் புகழைச் சொல்லிப் பகைவர் தேசம் அழிவதற்கு இரங்கியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.
இவற்றையும் பார்க்கவும்
பகுப்பு:வஞ்சித் திணையின் துறைகள்
பண்டைய மசிதோனிய மொழி
பண்டைய மசிதோனிய மொழி என்பது இந்தோ ஐரோப்பிய மொழிக்குடும்பத்தை சேர்ந்த சிலாவிய மொழிகளுள் ஒன்றாகும். இம்மொழி கிழக்கு ஐரோப்பாவில் பேசப்படுகிறது. இம்மொழி கிலகோலிதிக்கு எழுத்துக்களையும் சிரிலிக்கு எழுத்துக்களையும் கொண்டே எழுதப்படுகிறது.
இரண்டாம் சிறிநாகன்
இரண்டாம் சிறிநாகன் ( பொ.பி. 245 - 247) என்பவன் இலங்கையை ஆண்ட முதலாம் லம்பகர்ண அரசர் வம்சத்துள் பன்னிரெண்டாமானவன். இவனது தந்தையான அபயநாகன் (பொ.பி. 237 - 245) லம்பகரண அரசர்களுள் 11ஆம் அரசனாவான். இவனுக்குப் பிறகு இவனுடைய மகனான விசயகுமாரன் (பொ.பி. 247 - 248) இலங்கையை அரசாண்டான்.
மூலநூல்
பகுப்பு:முதலாம் லம்பகர்ண அரசர்கள்
செயல்வழி நிலப்படம்
செயல்வழி நிலப்படங்கள் (Flow maps) என்பன நிலப்படம் மற்றும் செயல்வழிப் படம் ஆகியவற்றின் கூறுகளை தன்னிடத்து கொண்டுள்ள ஒரு வித வரைபடங்கள். ஓரிடத்திலிருந்து இன்னொரு இடத்துக்கு பொருட்களின் நகர்வை படம்பிடித்துக் காட்டுகின்றன. புலம்பெயரும் மக்களின் எண்ணிக்கை, வர்த்தகம் செய்யப்படும் பண்டங்களின் எண்ணிக்கை, ஒரு பிணையத்தில் உள்ள தரவுப் பொட்டலங்களின் எண்ணிக்கை போன்றவற்றை இவை காட்டுகின்றன.
விவரம்
செயல்வழி நிலப்படங்களைக் கொண்டு எண்ணக்கூடிய அனைத்து பொருட்களின் நகர்வையும் காட்டமுடியும் - (எ.கா) மக்கள், பண்டங்கள், இயற்கை வளங்கள், தட்பவெட்பநிலை. அளவிடமுடியாத விசயங்களான, அறிவு, திறன், கடன், நல்லெண்ணம் போன்றவற்றின் இடப்பெயர்வினையும் இவற்றால் காட்ட முடியும். இவ்வகை நிலப்படங்களால் விளக்கக்கூடிய விசயங்கள் பின்வருமாறு:
வெளி இணைப்புகள்
பகுப்பு:நிலப்படங்கள்
புலப்பாட்டு முரண்பாடு
உளவியலில் புலப்பாட்டு முரண்பாடு (cognitive dissonace) அல்லது அறிதிற முரண்டாடு என்பது, முரண்பட்ட கருத்தாக்கம், மதிப்பீடுகளை கொண்டுள்ளதாலோ, அல்லது தன் மதிப்பீடுகள் அல்லது தற்சமய நம்பிக்கைகளுக்கு,  முரண்பட்ட புதிய கருத்தாகக்கங்களை உள்வாங்கும் போது, ஒருவருக்கு ஏற்படும் மன அழுத்தம் ஆகும்.
லியான் பெஸ்டிஞ்சரின் புலப்பாட்டு முரண்பாடு கோட்பாடு எவ்வாறு மனிதர்கள் தங்கள் உட் சமநிலையை தக்கவைக்க போராடுகிறார்கள் என்பதை குறித்தது. முரண்களை சந்திக்கும் போது ஆட்கள் மனதளவில் மிக சங்கடமான நிலைக்குத் தள்ளப்படுகிறார்கள். பின்பு இது போன்ற முரண்பாடுகளை குறைப்பதற்காக ஊக்கம் அடைகிறார்கள், முடிந்தால் இம்முரண்பாடுகளை அதிகரிக்கும் சூழல்களையோ, தகவல்களையோ அறவே தவிர்க்க முற்படுகிறார்கள்.
குறிப்புகளும் மேற்கோள்களும்
பகுப்பு:அறிதிற அறிவியல் பகுப்பு:சமூக உளவியல்
துத்னை சட்டமன்றத் தொகுதி
துத்னை சட்டமன்றத் தொகுதி (Dudhnai Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது குவகாத்தி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
சொர்க்க வாசல் (திரைப்படம்)
உசாத்துணை
பகுப்பு:1954 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:பத்மினி நடித்த திரைப்படங்கள் பகுப்பு:பி. எஸ். வீரப்பா நடித்த திரைப்படங்கள் பகுப்பு:கே. ஆர். ராமசாமி நடித்த திரைப்படங்கள்
தானா பவோலா
ஆரம்ப கால வாழ்க்கை
தானா பவோலா 23 சூன் 1995 ஆம் ஆண்டில் மெக்சிகோ நகரில் பிறந்து வளர்ந்தார். இவர் முன்னாள் பாடகி பாத்ரிசியா முன்குனா மற்றும் ஜுவான் ஜோஸ் ரிவேரா அரெல்லனோ ஆகியோரின் மகள் ஆவார். இவருக்கு வனியா என்ற ஒரு மூத்த சகோதரி உண்டு மற்றும் இவர்களின் பெற்றோர் குழந்தை பருவத்தில் விவாகரத்து செய்துள்ளனர் என்பது குறிப்பிடத்தக்கது.
இரணியகசிபு
இரணியகசிபு அல்லது இரணியன் {Hiranyakashipu or Hiranyakasipu) (சமசுகிருதம்: हिरण्‍यकशिपु), காசிபர் - திதி தம்பதியரின் மகன். இரணியாட்சனின் அண்ணன். விஷ்ணுவின் பத்து அவதாரங்களான தசாவதாரத்தில் நான்காம் அவதாரமான நரசிம்மர் வதம்செய்த அரக்கன். வட மொழியில் இரண்யம் எனில் தங்கம். கசிபு எனில் துணி. தங்கத்தால் ஆன துணியை அணிந்தவன் எனப்பொருள்.
மூலம்
நாராயணன் மகாலட்சுமியுடன் தனித்திருக்க, வாயிற்காவலர் இருவரிடமும் ”யாரையும் அந்தப்புறத்துக்குள்ளே விடவேண்டாம்” எனக் கூறி உள்ளே சென்றார். அப்போது முனிவர்கள் நேரிடையாக நாராயணனின் அந்தப்புரத்துக்குள்ளே செல்ல முயல, அவரைத் தடுத்தனர் வாயிற்காவலர்கள். வெகுண்ட முனிவர்கள் அவர்களை பூலோகத்தில் போய்ப் பிறக்கும்படி சாபமிட்டனர். நாராயணனின் மேல் அளவில்லா பக்தி கொண்ட வாயிற்காவலர்கள் வருந்த நாராயணனே அங்கு வந்து அவர்களிடம், கொடியவர்களாகப் பிறந்து, தீமைகள் செய்து, விரைவில் தம்மை வந்தடையும் பிறப்பு வேண்டுமா? அல்லது நல்லவர்களாகப் பிறந்து, பலகாலம் கழித்து தன்னை வந்தடையும் பிறப்பு வேண்டுமா? என்று கேட்க அவர்கள் இருவரும் நாராயணனை வெகு காலம் பிரிந்திருக்க முடியாது, ஆகவே கொடியவனாக அசுரப் பிறப்பெடுக்க சம்மதித்தனர். இந்த துவார பாலகர்களில் ஒருவன் தான் இரணியன்.
இரணியன் கதை
சத்யுகத்தில் காசியப முனிவருக்கும் - திதிக்கும் பிறந்தவர்களே இரணியர்கள் என அழைக்கப்படும் இரணியகசிபு மற்றும் இரணியாட்சன். கூடலுக்கு ஆகாத அந்தி நேரத்தில் கூடியதால் அவர்களுக்கு அசுரர்களாக பிறந்து விட்டதாகக் கூறப்படுகிறது.
வராக அவதாரத்தில் விஷ்ணுவால் இரணியாக்சன் கொல்லப்பட்ட பின்னர் வெகுண்ட இரணியன் விஷ்ணுவை அழிப்பதற்குத் தக்கபடித் தன்னை வலியவனாக்கிக் கொள்ள பிரம்மாவை நோக்கித் தவமிருந்தான். பிரம்மாவும் காட்சி தந்தார். இரணியன் தனக்கு மனிதர்களாலோ, மிருகங்களாலோ, பறவைகளாலோ, இரவிலோ, பகலிலோ வீட்டிற்கு உள்ளேயோ, வெளியேயோ எந்தவித ஆயுதத்தாலும் மரணம் சம்பவிக்கக் கூடாது. எவ்வுலகிலும் தனக்குப் போட்டியாக யாருமே இருக்கக்கூடாது. அனைத்து உயிரினங்களுக்கும் கடவுளருக்கும் தான் மட்டுமே தலைவனாக இருக்க வேண்டும். அத்தகைய ஆற்றல் வேண்டும். யோகங்களினாலும் தவத்தாலும் அடையக்கூடிய காலத்தால் அழியாத வல்லமை தனக்கு வேண்டும் என்று மிக புத்திசாலித்தனமாக வரம் கேட்டான். பிரம்மாவும் அவ்வரத்தை அளித்தார். கிடைத்த சக்தியை வைத்துக்கொண்டு அட்டூழியங்கள் புரிய ஆரம்பித்தான் இரணியன், அவனை அடக்க யாராலும் முடியவில்லை.
அப்படிப்பட்ட அசுரனை வதம் செய்ய நாராயணன் முடிவெடுத்தார். நல்லவர்களை காக்க, தர்மத்தைக் நிலைநாட்ட, தன்மேல் பக்தி கொண்ட ஒரு பிரகலாதனை இரணியனுக்கு மகனாகப் பிறக்க வைத்து, பிரகலாதன் வாயிலாக தன் நாமம் சொல்லச் சொல்லி இரணியனைக் கோபமூட்டினார்.
உலகத்திலுள்ள அனைவரும் தன்னை “ஓம் நமோ இரண்யாய நமஹ” என்று துதிபாடும்போது தன்னை அவமதித்து ”ஓம் நமோ நாராயணாய நமஹ” என்று சொல்லும் பிள்ளையை ஒழித்தால்தான் தன் மானம் காக்கப்படும் என்று நினைத்து இரணியனும் பிரகலாதனிடம் தன்னுடைய விரோதியின் பெயரைச் சொல்ல வேண்டாம் என்று மன்றாடிக் கேட்டுக்கொண்டான். ஆனால் பிரகலாதன் இரணிய நாமம் சொல்ல மறுத்து நாராயண நாமம் சொல்லி, தந்தைக்கே உபதேசம் செய்யத் தொடங்கினான். நாராயணனே தெய்வம் என்றான். ஆகவே கடுங்கோபம் கொண்ட இரணியன் பிரகலாதனைக் கொன்று விடும்படி உத்தரவிட்டான். ஒவ்வொரு முறையும் தன் பக்தன் பிரகலாதனை நாராயணன் காப்பாற்றினார்.
இரணியன் பிரகலாதனிடம், ”எங்கே இருக்கிறான் உன்னுடைய நாராயணன்? காட்டு” என்று கேட்டான். பிரகலாதன், "தந்தையே, அவர் பரம்பொருள்; தூணிலும் இருப்பார் துரும்பிலும் இருப்பார்” என்றான். ”இந்தத் தூணிலே இருப்பானா?” என்று ஒரு தூணைக் காட்டி இரணியன் கேட்க, ”இருப்பான்” என்று பிரகலாதன் பதில் சொல்ல, இரணியன் ஆவேசமாக தன்னுடைய கதாயுதத்தால் தூணை ஓங்கி அடித்தான், காலால் உதைத்தான். தூண் இரண்டாகப் பிளந்தது. இரணியன் கேட்ட வரத்தை யோசித்து அதற்கேற்றாற் போல மனிதனும் அற்று மிருகமும் அற்று நரசிம்மமாய், இரவும் அற்று பகலும் அற்று சந்தியா காலத்தில், உள்ளேயும் இல்லாமல் வெளியேயும் இல்லாமல் வாயிற்படியில் அமர்ந்து, பூமியில் இரணியனின் உடல் படாமல் தன் மடியில் கிடத்தி எந்தவித ஆயுதமும் இன்றி, தன் விரல்களில் உள்ள நகங்களாலேயே அவன் மார்பைப் பிளந்து, அவனுடைய குருதியை ஒரு சொட்டுக்கூடக் கீழே விடாமல் உறிஞ்சி அவனுடைய குடலைத் தனக்கே மாலையாக்கிக் கொண்டு இரணியனை வதம் செய்தார் நரசிம்மர்.
மேற்கோள்கள்
பகுப்பு:புராணக் கதைமாந்தர் பகுப்பு:அரக்கர்கள்
அப்ரமாஞ்சி
அப்ரமாஞ்சி (Valeriana wallichii) என்றழைக்கப்படும் இந்த மூலிகைத் தாவரம் இந்தியாவை தாயகமாகக் கொண்டது. இத்தாவரத்தை மருந்திற்காக, மத்திய, மற்றும் கிழக்கு ஐரோப்பாவிலும், இந்தியாவின் மேற்கு இமாலயம், மற்றும் காசுமீரிலும் பயிரிடப்படுகிறது. கடல் மட்டத்திலிருந்து சுமார் 2400–2700 மீட்டர் உயரத்தில் இம்மூலிகைத் தாவரங்கள் வளருகின்றன. விதைகள் மூலம் வசந்த காலத்தில் பயிரிடப்படும் இத்தாவரத்தின் தரையடித்தண்டு 2 ஆண்டுகளுக்குப் பின்னர் இலையுதிர் காலத்தில் சேகரிக்கப்படுகிறது.
வேதிப்பொருட்கள்
அப்ரமாஞ்சி தாவரத்தில் எளிதில் ஆவியாகும் எண்ணெய்கள் உள்ளன. போர்னைல் அசிடேட் (Phenyl acetate), பீட்டர் கேரிபில்லின், இரிடாய்டுகள் (iridoid), வெலிபோட்டிரியேட்கள், வால்டிரேட், ஐசோவால்டிரேட் மற்றும் ஆல்கலாய்டுகள் (alkaloid) (நைதரசன் கொண்ட வளைய மூலக்கூற்று தாவர வேதிப்பொருள்), ஆகியவை உள்ளன. இவை மருத்துவ குணங்களின் அடிப்படையாகும்.
சான்றாதாரங்கள்
பகுப்பு:மூலிகைகள் பகுப்பு:சீனத் தாவரங்கள் பகுப்பு:இந்தியத் தாவரங்கள்
கதகளி
thumb|right|200px|கதகளி கதக்களி இது கேரள மாநிலத்தின் பாரம்பரிய நடன வடிவமாகும். கதக்களி நடனம், கேரள மக்களின் பண்பாட்டினைத் தெளிவாக எடுத்துக் காட்டும் அற்புதமான தெய்வீகக்கலை. இது பல பாத்திரங்களைக்கொண்ட ஒரு நாட்டிய நாடகமாக ஆடப்பட்டு வருகிறது. இராமாயணம், மகாபாரதம் போன்ற சமயம் சார்ந்த பழங்கதைகள் இந்த நடனத்துக்குக் கருப்பொருளாக அமைகின்றன.
கதக்களி என்றால் கதையை அடித்தளமாகக் கொண்ட ஆடல் என்று பொருள். ஆட்டக்கதை என்ற மற்றோர் பெயரும் இதற்கு உண்டு. இந்த நாட்டிய நாடகம், பழைய நாடக மேடைச் சம்பிரதாயங்களிலிருந்தும், தேவதைகளை வழிபடும் ஆட்டங்களிலிருந்தும் தோன்றியதாகக் கருதப்படுகிறது. முடியேட்டு, பகவதி பாட்டு, காளியாட்டம், தூக்கு முதலான இந்த ஆடல் வகைகள், ஆரியர்களின் வருகைக்கு முற்பட்ட காலத்தே, மக்களின் வாழ்கையோடு ஒட்டித் தோன்றியதாகத் தெரிகிறது. கதகளியின் விஷேச அம்சங்களான, பேச்சு இல்லாத அபிநயம், சமயத் தொடர்பு, மந்திரவாதத் தொடர்பு, வினோத வேஷக்கட்டு, சண்டைக் காட்சிகள் எல்லாம் சம்பிரதாயமாக பழங்காலத்திலிருந்தே நிலைத்திருக்கின்றன.
கதக்களி வேசப் பொருத்தம்
தேவர்கள், அசுரர்கள் முதலான புராண சம்பந்தமான பாத்திரங்களே பெரும்பாலும் இந்நாடகங்களில் வருகின்றபடியால், பரிச்சயமான தோற்றத்தைத் தவிர்த்து, அமானுஷ்யமான கதாபாத்திரங்களாக வேஷக்கட்டு அமைகிறது. கதகளி நடிகர்கள், பச்சை, கத்தி, தாடி, கரி, மினுக்கு என ஐவகை முக வேஷத்தை ஒட்டி பிரிக்கப் படுகின்றனர்.
பச்சை வேசம்
தேவர்கள், கிருஷ்ணன், இந்திரன் போன்ற கதாபாத்திரங்கள் பச்சை வேஷத்திற்கு உரியவராவர். இத்தகைய பாத்திரங்களுக்கு, அரிசிப் பொடியையும் சுண்ணாம்பையும் கலந்து முகத்திற் 'சுட்டி' அமைப்பார்கள். காதின் மேற்புறத்திலிருந்து தாடை எலும்பைப்பற்றி வில் போல மத்தியில் அகன்றும் நுனியில் குறுகியும் இருக்கும்படி ஒப்பனை செய்வார்கள். சுட்டியின் உட்பாகத்திலும், முகத்திலும், நெற்றியிலும் பச்சைச்சாயம் தீட்டப்படும். இதழிலே சிவப்பு, புருவத்திலே மைக்கறுப்பு, நெற்றியிலே நாமம் முதலியன இடம்பெறும். கதக்களி சம்பிரதாய அஹார்ய அபிநயம் வருமாறு: கச்சை, முன்வால், பின்வால், உடுத்துக்கட்டு, உள் குப்பாயம், வெளிக்குப்பாயம், தோள்பூட்டு, தோள்வளை, கடகம், பருத்திக்காய்மணி, கிரீடம், நெற்றிச்சுட்டு, மேல்கட்டு, சாமரம், வெள்ளிநகம் போன்ற ஆடையாபரணாதிகளே கதகளியின் சம்பிரதாய ஆஹார்ய அபிநயமாகும்.
கத்தி வேசம்
மூக்கின் கீழிருந்து கண்வரை கத்தரிபோல, வெள்ளை பூசி, அதிலே ரத்தச் சிவப்புப் பூசினால் மேலே குறித்த பச்சை வேஷத்தில் மாறுதல் ஏற்பட்டு கத்தி வேஷம் ஆகிறது. நெற்றியிலே புருவங்களுக்கிடையிலும், மூக்கு நுனியிலும், வெள்ளை உருண்டைகள் ஒட்டப் பெற்று, முகத்தின் தோற்றமே மாறுபாடடைந்து இராவணன், ஹம்சன், சிசுபாலன் முதலிய அசுரர்களைக் குறிக்கின்றது. கோரப்பற்கள் பயங்கரமான இராக்ஷத தோற்றத்தை அளிக்க வல்லன.
thumb|கதகளி நடனம்
தாடி வேசம்
சிவப்பு, வெள்ளை, கறுப்பு நிறத் தாடிகளைத் தாங்கியிருப்பதனால் இந்த வகைக்குத் தாடி வேஷம் என்று பெயர். சிவப்புத் தாடி துச்சாதனனைப் போன்ற கொடியவர்களையும், வெள்ளைத்தாடி அனுமன், சுக்கிரீவன் போன்றவர்களையும் குறிக்கிறது.
கரி வேசம்
கறுப்பு சாயத்திலும், கறுப்பு உடையிலும் தோன்றும் சூர்ப்பனகை போன்ற பாத்திரங்களுக்கு கரி வேஷம் என்று பெயர்.
கதகளி நடிப்பு முறை
பேச்சில்லாத நாடகமானபடியால் அபிநயம் நாடகத்தின் மொழியாக அமைகிறது. 10 அல்லது 12 வயதிலும் ஆரம்பிக்கப் பெற்று, நடிகர்களுக்குக் கடுமையான பயிற்சியளிக்கப் படுகிறது. கதக்களி நடக்க இருப்பதை மத்தளம் முழக்கி அறிவிப்பார்கள். இரவு சுமார் 9 அல்லது 10 மணிக்குத் தொடங்கி இரவு முழுவதும் நாடகம் நடைபெறும். மேடையையும் சபையையும் பிரித்துக் காட்டும் வகையிலே, பெரிய குத்து விளக்கு வைக்கப் பெற்று, அதன் ஒளியிலே நாடகம் நடிக்கப் பெறும். முதலில் மத்தளம், செண்டை வாசிப்பார்கள். இது அரங்குகழி எனப்படும். அதன்பின் தெய்வ வணக்கம். அப்புறம் திரை நோக்கு. இது பக்திரஸமான பாடல். பாடும்போது திரைக்குப் பின்னாலிருந்து கலாசங்களுடன் ஆடும் பாடல். சில வேளைகளில் திரையைப் பதித்து முகத்தை மட்டும் சபையோருக்குக் காட்டுவார்கள். திரை எடுத்ததும் தோடயம், புறப்பாடு போன்ற ஆடல் வகைகள், அதற்கப்புறம் மேளப்பதம். இது கதையின் அறிமுகப்பாடல். இதன் பின்னர் ஆட்டக்கதை. இறுதியில் தனாசி என்னும் மங்களம் ஆகும்.
கதக்களி நடனத்தில் பாடுபவர்களும், மத்தளம் செண்டை வாசிப்பவர்களும் இருப்பார்கள். பிரதான பாடகர் பாடும் ஒவ்வொரு வரியையும் சீடர்கள் திருப்பிப் பாடுவார்கள். இவர்கள் பாடும்போது நடிகர்கள் அபிநயம் பிடிப்பார்கள். பாட்டும், நடனமும் அநேகமுறை நடைபெறும். காதற் காட்சிகளுக்கு பதிஞ்ச ஆட்டம் என்று பெயர். இது மெதுவாக ஒருமணி நேரமாவது நிகழும். கதையிலே, தர்மத்திற்கும் அதர்மத்திற்கும் போராட்டம் நடந்து இறுதியில் தர்மத்தின் வெற்றியையும் அதர்மத்தின் அழிவையும் கதகளி நாடகங்கள் போதிக்கின்றன. வீரம், ரெளத்திரவம் ஆகிய ரஸங்கள் கதகளியில் முக்கியத்துவம் பெறுகின்றன. அசுர பாத்திரங்கள் மேடையில் தோன்றும்போது கர்ஜனை செய்வதும் முன்னால் பிடித்திருந்த திரையைப் பிடித்திழுப்பது போன்ற ஆர்ப்பாட்டங்களும் செய்வர். இவ்வாறாக இரவு முழுவதும் நடைபெறும் கதக்களி விடியும் தருணத்தில் பக்தி ரஸமான நடனத்துடன் நிறைவுபெறும்.
பகுப்பு:கேரளப் பண்பாடு பகுப்பு:கேரளக் கலைகள் பகுப்பு:கேரள நடனங்கள் பகுப்பு:நடன வகைகள் பகுப்பு:இந்திய நடனங்கள்
புரோமின் ஒற்றைக்குளோரைடு
பயன்கள்
இரண்டாம் நிலை பாதரச சேர்மங்களின் (Hg(II)) ஆக்சினேற்ற வினையில் பாதரச அளவை நிர்ணயிக்கும் பகுப்பாய்வு வேதியியலில் புரோமின் ஒற்றைக்குளோரைடு பயன்படுகிறது.
தொழில்துறை மறுசுழற்சி குளிரூட்டும் நீர் அமைப்புகளில் உயிர்கொல்லியாகப் பயன்படுகிறது. குறிப்பாக பாசிக் கொல்லியாகவும் பூஞ்சைக் கொல்லியாகவும் பொதுவாக நச்சுக் கொல்லியாகவும் புரோமின் ஒற்றைக்குளோரைடு பயன்படுகிறது.
சில Li-SO2 மின்கலன்களில் மின்னழுத்த அதிகரிப்புக்கும் ஆற்றலடர்த்தி அதிகரிப்புக்கும் புரோமின் ஒற்றைக்குளோரைடு கூடுதலாக சேர்க்கப்படுகிறது.
மேற்கோள்கள்
பகுப்பு:குளோரைடுகள் பகுப்பு:புரோமின் சேர்மங்கள் பகுப்பு:இடைஉப்பீனி சேர்மங்கள் பகுப்பு:பூஞ்சைக் கொல்லிகள் பகுப்பு:பூச்சிக்கொல்லிகள் பகுப்பு:நச்சுக் கொல்லிகள் பகுப்பு:ஆக்சிசனேற்றிகள்
அனைத்துலக ஒலிபரப்புக் கூட்டுத்தாபனம் தமிழ்
அனைத்துலக ஒலிபரப்புக் கூட்டுத்தாபனம் தமிழ் என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி, வானொலி மற்றும் நிகழ்நிலை சேவைகளை வழங்கும் ஒரு வெகுஜன ஊடக நிறுவனமாகும். இது சூன் 9, 1997 ஆம் ஆண்டு முதல் லண்டனைத் தலைமையிடமாகக் கொண்ட இந்த நிறுவனம் ஐரோப்பிய ஊடகச் சட்டத்தின் கீழ் உரிமம் பெற்று செயல்படுகின்றது.
2015 ஆம் ஆண்டில் இவ் நிறுவனம் அதிநவீன டிஜிட்டல் இசுடுடியோ உபகரணங்களுக்காக £2 மில்லியன் முதலீடு செய்ததாக அறிவித்தது. இந்த அலைவரிசை இப்போது ஐக்கிய இராச்சியம், இந்தியா மற்றும் இலங்கையில் உள்ள அதன் படப்பிடிப்புவளாகத்தின் மூலம் கிட்டத்தட்ட அனைத்து காணொளி உள்ளடக்கத்தையும் உயர் வரையறையில் உருவாக்குகிறது. ஐபிசி தமிழ் செய்மதி, மேலதிக ஊடக சேவை, வலையொளி (யூடியூப்) போன்ற தளத்தின் மூலமாக உலகெங்கிலும் கிடைக்கிறது.
வரலாறு
ஐபிசி தமிழ் 1997 இல் லண்டனில் ஒரு வானொலி நிலையமாக தொடங்கப்பட்டது. இவ்வானொலிச்சேவை ஐரோப்பியாவில் தொடங்கப்பெற்ற இரண்டாவது தமிழ் வானொலிச் சேவையாகக் கருதப்படுகிறது. அதன் பின்னர் ஊடக நிறுவனம் பல்வேறு அமைப்புகளின் கீழ் இயங்கி வருகிறது. 2014 ஆம் ஆண்டு முதல், இது லண்டன் தமிழ் மீடியா லிமிடெட் நிறுவனத்திற்குச் சொந்தமானது.
ஏப்ரல் 2015 இல் ஐபிசி தமிழ் என்ற தொலைக்காட்சி அலைவரிசையும் மற்றும் புதுப்பிக்கப்பட்ட செய்தி வலைத்தளத்தையும் உள்ளடக்கியதாக அமைப்பை விரிவுபடுத்தியது.
ஐபிசி தமிழ் வானொலி
ஐபிசி தமிழ் வானொலி இலங்கை, இந்தியா, தென்னாபிரிக்கா, கிழக்கு நாடுகள் என்பவற்றிற்கான பிரத்தியேக ஒலிபரப்புகளையும் தினமும் குறிப்பிட்ட நேரங்களில் சிற்றலை மூலம் ஒலிபரப்பி வந்தது. இவ்வானொலிச் சேவை ஆரம்பமான போது ஏ. சி. தாசீசியஸ் இதன் பணிப்பாளராகப் பணி புரிந்தார்.
சஞ்சிகை
ஐபிசி தமிழ் வானொலிச்சேவை 1998 இல் இருந்து 2000 ஆம் ஆண்டு வரை வரை புலம் என்றொரு சஞ்சிகையை இரு மாதத்துக்கு ஒன்று என வெளியிட்டது.
ஐபிசி தமிழ் தொலைக்காட்சி
ஐபிசி தமிழ் என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி சேவை ஆகும். இது ஏப்ரல் 2015 இல் லண்டனில் ஒரு சம்பிரதாய நிகழ்வில் தொடங்கப்பட்டது. முக்கிய ஊடகவியலாளர்கள், பிரபலங்கள் மற்றும் தமிழ் சமூகத்தின் முன்னணி கலைஞர்கள் உட்பட 1500 க்கும் மேற்பட்டோர் வெளியீட்டு விழாவில் கலந்து கொண்டனர்.
இந்த தொலைக்காட்சியில் பல நினைவு நிகழ்வுகள், கலந்துரையாடல்கள், இந்திய மற்றும் ஈழத்து புலம்பெயர்ந்த பிரபலங்களின் நேர்காணல்கள், தொடர்கள் மற்றும் திரைப்படங்கள் போன்ற பல வகையான நிகழ்ச்சிகளை தயாரித்து மற்றும் ஒளிபரப்பு செய்து வருகிறது.
ஐபிசி தமிழ் செய்தி இணையதளம்
ஐபிசி தமிழ் செய்தி இணையதளம் (Ibctamil.com) என்பது 24 மணிநேரமும் புதுப்பிக்கப்பட்ட செய்தி இணையதளம். இலங்கை மற்றும் தென்னிந்தியாவை மையமாகக் கொண்டு உலக விவகாரங்களில் உள்ள அனைத்து முக்கிய நிகழ்வுகளையும் இந்த இணையதளம் உள்ளடக்கியது. இந்த இணையதளம் இலங்கையின் முதல் 100 இணையதளங்களில் தரவரிசைப்படுத்தப்பட்டுள்ளது.
வெளி இணைப்புகள்
பகுப்பு:2015 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:ஐரோப்பியத் தமிழ் வானொலிகள் பகுப்பு:தமிழ் வானொலிகள் பகுப்பு:தமிழ்த் தொலைக்காட்சிச் சேவைகள் பகுப்பு:ஐரோப்பியத் தமிழ்த் தொலைக்காட்சிச் சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:பிரித்தானியத் தொலைக்காட்சி நிறுவனங்கள் பகுப்பு:பிரித்தானிய வானொலி நிறுவனங்கள்
முதலாம் திருமுறை
முதலாம் திருமுறை என்பது பன்னிரு சைவத் திருமுறைகளில் இடம்பெற்றுள்ள முதலாம் தொகுப்பாகும். இவை திருஞானசம்பந்தமூர்த்தி நாயனார் பாடிய தேவாரங்களில் ஒரு பகுதியை உள்ளடக்கியது. இத் திருமுறையில் 136 பதிகங்களில் அடங்கும் 1469 பாடல்கள் உள்ளன. இவற்றுள் சம்பந்தர் மூன்று வயதில் பாடிய முதல் தேவாரமும் அடங்குகின்றது. இத்தேவாரங்கள் தமிழ்நாடு முழுவதிலும் பரந்துள்ள பல்வேறு கோயில்களில் உள்ள சிவபெருமானைக் குறித்துப் பாடப்பட்டவையாகும். முதலாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 88 ஆகும். அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க.
இவற்றையும் பார்க்க
பகுப்பு:சைவத் திருமுறைகள்
திருச்செம்பொன் செய்கோயில்
திருச்செம்பொன் செய்கோயில் என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரின் நடுவில் அமைந்துள்ளது. இராவணனை அழித்தபின் இராமபிரான் இந்த தலத்தில் இருந்த திருடநேத்திரர் என்ற முனிவரின் குடிலில் தங்கி அவர் கூறியவாறு தங்கத்தினால் ஒரு பசு செய்து அங்கு நான்கு நாட்கள் தங்கி பின்னர் அப்பசுவை ஒரு அந்தணர்க்குத் தானம் செய்தார். அந்தப் பொன்னைக் கொண்டு இந்தக் கோவிலை கட்டியபடியால் இதற்கு செம்பொன் செய்கோவில் என்று பெயர் வந்ததாக இக்கோயிலின் தலவரலாறு கூறுகிறது.
மேற்கோள்கள்
பகுப்பு:108 திவ்ய தேசங்கள் பகுப்பு:திருநாங்கூர் பதினொரு திருப்பதிகள் பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்‎
பண்டார் பாரு மாவட்டம்
பண்டார் பாரு மாவட்டம் (ஆங்கிலம்: Bandar Baharu District அல்லது Bandaq Baqhu அல்லது Bandaq Baru; மலாய்: Daerah Bandar Baharu; சீனம்: 万拉峇鲁县) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.
இந்த மாவட்டத்திற்கு ஒரு கட்டத்தில் பண்டார் கரஸ்டேசியா (Bandar Crustacea) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது. )
கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.
பொது
பண்டார் பாரு மாவட்ட உள்ளூராட்சி (ஆங்கிலம்: Bandar Baharu District Council; மலாய்: Majlis Daerah Bandar Baharu) (சுருக்கம்: MDBB) பண்டார் பாரு மாவட்டம் முழுவதையும் நிர்வகிக்கிறது. இதன் அதிகார வரம்பு 169.3 சதுர கி. மீ. பரப்பளவைக் கொண்டது.
பண்டார் பாரு நகரத்திலிருந்து 20 கி.மீ. தொலைவில் உள்ள செர்டாங் நகரம்தான் பண்டார் பாரு மாவட்டத்தின் நிர்வாக நகரமாகும்.
நிர்வாகப் பிரிவுகள்
பண்டார் பாரு மாவட்டம் 6 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.
கெடா மாநிலச் சட்டமன்றம்
கெடா மாநிலச் சட்டமன்றத்தில் பண்டார் பாரு மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):
சீருந்து
வடக்கு-தெற்கு விரைவுச்சாலை (North–South Expressway Northern Route) 153; பண்டார் பாரு நகருக்கு சாலை அமைப்பை வழங்குகிறது.
பொது போக்குவரத்து
கே.டி.எம். இன்டர்சிட்டி (KTM Intercity) பண்டார் பாரு நகருக்கு தொடருந்து சேவைகளை வழங்கவில்லை. மிக அருகாமையில் பேராக் மாநிலத்தின் உள்ள பாரிட் புந்தார் தொடருந்து நிலையம் உள்ளது.
மேற்கோள்கள்
பகுப்பு:மலேசியாவின் மாவட்டங்கள்‎ பகுப்பு:கெடா மாநில மாவட்டங்கள்‎ பகுப்பு:மலேசியாவின் உள்ளாட்சி மன்றங்கள்
செந்துரை வரதராஜப்பெருமாள் கோயில்
செந்துரை வரதராஜப்பெருமாள் கோயில் தமிழ்நாட்டில் அரியலூர் மாவட்டம், செந்துரை என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி, பூதேவி சன்னதிகளும், கருடன், சக்கரத்தாழ்வார், மலைமாமுனி, தாயார். உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிலிக்கான் உற்பத்தி செய்யும் நாடுகளின் பட்டியல்
சிலிக்கான் உற்பத்தி செய்யும் நாடுகளின் பட்டியல் (List of countries by silicon production) என்ற இப்பட்டியலில் அமெரிக்க புவியியல் அளவை அமைப்பின் தரவுகளின்படி 2011 ஆம் ஆண்டில் உற்பத்தி செய்யப்பட்ட சிலிக்கான் உற்பத்தியின் அடிப்படையில் இப்பட்டியல் தயாரிக்கப்பட்டுள்ளது.
மேற்கோள்கள்
சிலிக்கான் பகுப்பு:சிலிக்கான்
செந்தூரப் பாண்டி
செந்தூரபாண்டி (Sendhoorapandi) திரைப்படம் விஜய், யுவராணி நடிப்பில் 1993 ல் வெளிவந்த திரைப்படம் ஆகும். இப்படத்தில் விஜயகாந்த், கவுதமி கெளரவ வேடத்தில் நடித்தனர். மனோரமா உள்ளிட்ட மற்றும் பலர் நடித்திருந்தனர்.
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜய் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:கௌதமி நடித்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:மனோரமா நடித்த திரைப்படங்கள்
கண்ணுகுடி மேற்கு ஊராட்சி
கண்ணுகுடி மேற்கு ஊராட்சி (Kannukudi west Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3236 ஆகும். இவர்களில் பெண்கள் 1668 பேரும் ஆண்கள் 1568 பேரும் உள்ளனர்.
நகரும் அச்சு
நகரும் அச்சு (Movable type அல்லது  moveable type ) அச்சுக்கலையிலும் அச்சிடலிலும் பயன்படுத்தப்படும் ஓர் தொழிநுட்பம் ஆகும். இத்தொழில்நுட்பத்தில் நகர்த்தக்கூடிய அச்சுக்களைப் பயன்படுத்தி ஓர் ஆவணத்தின் கூறுகளை (பொதுவாக எழுத்துருக்களும் புள்ளிகளும்) ஊடகம் (பொதுவாக காகிதம்) ஒன்றின் மேல் அச்சிடுவதாகும்.
கண்ணுகுடி மேற்கு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
நகரும் அச்சு
உலகில் முதன்முதலாக காகித நூல்களில் அச்சிட நகரும் அச்சுக்களைப் பயன்படுத்தியது சீனாவின் வடக்கு சோங் ஆட்சிப்பகுதியில் இருந்த பை செங் (990–1051) என்பவராகும்; இவர் கி.பி.1040இல்  பீங்கான் அச்சுக்களைப் பயன்படுத்தியிருந்தார். தொடர்ந்து 1377இல் கொரியாவில் இந்த நுட்பத்தை வைத்து முதலில் அச்சிடப்பட்ட நூல் வெளியானது. இத்தொழில்நுட்பம் பெரும்பாலும் கிழக்காசியா பகுதிகளில் மட்டுமே பரவியிருந்தது. இங்கு வந்த கிறித்தவப் பாதிரிமார்களினால் இது ஐரோப்பாவிற்கு பின்னர் கொண்டு செல்லப்பட்டது. இவர்களது ஆவணங்களில் சில வாடிகன் நூலகத்திலும் ஆக்சுபோர்டின் போத்லியன் நூலகத்திலும் சேமிக்கப்பட்டுள்ளன. ஏறத்தாழ 1450இல் யோகான்னசு கூட்டன்பர்கு நகரும் அச்சுக்களைக் கொண்ட அச்சு இயந்திரத்தை ஐரோப்பாவில் அறிமுகப்படுத்தினார்; இவரது அச்சுக்கள்  அணிகளாகவும் கையால் வார்த்தவையாகவும் இருந்தன. ஐரோப்பிய மொழிகளுக்கு குறைந்த அகரவரிசை எழுத்துருக்களே தேவைப்பட்டது முதன்மை காரணமாக இருந்தது. கூட்டன்பெர்கு தமது அச்சுக்களை ஈயம், வெள்ளீயம், அந்திமனி இவற்றின் கலவையால் செய்தார். இவை 550 ஆண்டுகளுக்கு மாற்றப்படாமல் சீர்தரமாக இருந்தன.
கண்ணுகுடி மேற்கு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நகரும் அச்சு
மேற்கோள்கள்
பகுப்பு:அச்சுக்கலை
கண்ணுகுடி மேற்கு ஊராட்சி
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோடா
தோடா (Doda) இந்தியாவின் ஜம்மு காஷ்மீர் (ஒன்றியப் பகுதி)யில் ஜம்மு பிரதேசத்தில் அமைந்த தோடா மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் கடல் மட்டத்திலிருந்து 1,107 மீட்டர் (3631 அடி) உயரத்தில் உள்ளது.
மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 13 வார்டுகளும், 4.597 வீடுகளும் கொண்ட தோடா நகராட்சியின் மொத்த மக்கள்தொகை 21,605 ஆகும். அதில் ஆண்கள் 12,506 மற்றும் பெண்கள் 9,099 ஆகவுள்ளனர். மக்கள்தொகையில் 6 வயதிற்குட்பட்ட குழந்தைகள் 2726 (12.62%) உள்ள்னர். பாலின விகிதம் 1000 ஆண்களுக்கு 728 பெண்கள் வீதம் உள்ளனர். சராசரி எழுத்தறிவு 85.10% ஆகவுள்ளது. மக்கள்தொகையில் இசுலாமியர் 66.45%, இந்துக்கள் 32.62% மற்றும் பிற சமயத்தவர்கள் 0.93% ஆகவுள்ளனர்.
மேற்கோள்கள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ஏக்கர்
ஏக்கர், பரப்பளவை அளக்க உதவும் ஆங்கில அலகு ஆகும். பெரும்பாலும் நில பரப்பளவை குறிக்க இந்த அலகு பயன்படுகிறது.ஒரு ஏர்ஸ் 2.47 சென்ட் ஆகும்.மேலும் 435.6 சதுர அடி ஒரு சென்ட் அல்லது 40.47 சதுரமீட்டர் ஒரு சென்ட் ,ஒரு ஏக்கர் 100 செண்ட் (அ) 4047 ச.மீ (அ) 43560 ச.அடி ஆகும்.ஒரு ஹெக்டேர் 2.47 ஏக்கருக்கு சமம்.
ஐ.இ வரையறை
ஏக்கர் குறித்த ஐக்கிய இராச்சிய வரையறை அளவீடு அலகுகள் கட்டுப்பாடுகள் 1995 சட்டத்தில் இடம் பெற்றுள்ளது. அதன் படி ஒரு ஏக்கர் என்பது 4 046.856 422 4 மீ² ஆகும். இது, அதே மூலத்தில் உள்ள அடிக்கான வரையறையின் படி, 43 560 சதுர அடிகளுக்கு சமமாகும்.
ஐ.அ வரையறை
ஏக்கர் குறித்த ஐக்கிய அமெரிக்க வரையறை இங்கு இடம் பெற்றுள்ளது. அதன் படி ஒரு ஏக்கர் என்பது 43,560 சதுர அடிகளுக்கு சமமாகும். எனினும் ஐக்கிய அமெரிக்கா அடிக்கு இரண்டு வரையறைகளை கொண்டுள்ளதால் (அனைத்துலக அடி மற்றும் மதிப்பீடு அடி) ஏக்கருக்கும் இரண்டு வரையறைகள் உள்ளன:
தொடர்புடைய நீள அளவுகள்
ஏக்கரின் நீளமும் அகலமும் இரண்டு காலாவதியான ஆனால் தொடர்புடைய அளவுகள் ஆகும். அவை,
அலகு மாற்றம்
ஒரு அனைத்துலக ஏக்கர் என்பது பின்வருவனவற்றுக்கு துல்லியமாக சமமாகும்:
வெளி இணைப்புகள்
பகுப்பு:பரப்பளவு அலகுகள் பகுப்பு:இம்பீரியல் அலகுகள் பகுப்பு:பிரித்தானிய அலகுகள்
துல்கர் சல்மான்
துல்கர் சல்மான் (Dulquer Salmaan ദുൽഖർ സൽമാൻ) ஒரு இந்திய நாட்டு நடிகர். இவர் மலையாள நடிகர் மம்மூட்டியின் மகன் ஆவார். இவர் 2012ம் ஆண்டு செக்கண்டு சோவ் (Second Show) என்ற மலையாள திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து தீவரம், பட்டம் போலே, சலலாஹ் மொபிலஸ், வாயை மூடி பேசவும் உள்ளிட்ட பல திரைப்படங்களில் நடித்துள்ளார்.
ஆரம்பகால வாழ்க்கை
இவர் சூலை 28, 1986 இல் தென்னிந்தியா, கேரளா, இந்தியாவில் பிறந்தார். இவர் மலையாளம், தமிழ் திரைப்பட நடிகர் மம்மூட்டி - சுல்பாத் தம்பதியரின் மகன் ஆவார். இவருக்கு குட்டி சுருமி என்ற இளைய சகோதரி உள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:1986 பிறப்புகள் பகுப்பு:இந்திய முஸ்லிம்கள் பகுப்பு:தென்னிந்திய பிலிம்பேர் விருதுகளை வென்றவர்கள்
நக்கரவந்தன்குடி ஊராட்சி
நக்கரவந்தன்குடி ஊராட்சி (Nakkaravandankudi Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1596 ஆகும். இவர்களில் பெண்கள் 809 பேரும் ஆண்கள் 787 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஷிசுவோகா பல்கலைகழகம்
ஷிசுவோகா பல்கலைகழகம்（ஷிசுவோகா டைககு English: Shizuoka University ）என்பது சப்பானின் ஷிசுவோகா மாகாணத்தில் அமைந்துள்ள ஒரு தேசிய பல்கலைகழகம் ஆகும். இது தேசிய பல்கலைகழகமாக 1949 ஆம் ஆண்டு முழுமைபெற்று ஷிசுவோகா மற்றும் ஹமாமட்சு வளாகங்கள் ஒருங்கிணைக்கப்பட்டு உருவாக்கப்பட்டது. மேலும் இது ஷிசுடை என்று சுருக்கமாக அழைக்கப்படுகிறது.
பல்கலைக்கழகம்
இது "Shizuoka University" என்று ஆங்கிலத்தில் அழைக்கப்படுகிறது. மேலும் இது "University of Shizuoka" என்று அழைக்கப்படும் மாகாண கல்லூரியில் இருந்து வேறுபட்டது.
பல்கலைக்கழகத்தின் முத்திரை
ஷிசுவோடகா வளாகம்
துறைகள்
thumb|600x600px| நிஹொண்டைரா மேற்கு அடிவாரத் ஷிசுவோகா வளாகம், நிஹொண்டைரா டிஜிட்டல் கோபுரத்தின் மேல் வலது மூலையில் ( [[2018 ஜனவரி) ]] [[படிமம்:Shizuoka_University_1988.jpg|thumb| ஷிஜுவோகா வளாகம் (1988)
]]
சிறப்பியல்பு ஆராய்ச்சி
செயலாக்க மறுவரையறையில், பின்வரும் ஆராய்ச்சியின் பகுதிகள் உலகளாவிய தரங்களாக அடையாளம் காணப்பட்டன.
செயலாக்க மறுவரையறையில், பின்வரும் துறைகளில் ஆராய்ச்சி ஒரு அம்சமாகவும் வலிமையாகவும் அடையாளம் உள்ளது.
இரண்டாவது இடைக்கால குறிக்கோள்கள் மற்றும் திட்டங்களின்படி, பின்வரும் நான்கு முன்னுரிமை ஆராய்ச்சி பகுதிகளில் உலகளாவிய ஆராய்ச்சியை ஊக்குவிக்கிப்படுகிறது.
ஷிசுவோகா பல்கலைக்கழகத்தில், எதிர்காலத்தில் சிக்கலான மற்றும் கடினமான சமுதாயத்தைத் தக்கவைக்க "உயிர்வாழும் உத்தி" என்று அழைக்கப்பட வேண்டிய ஒரு விரிவான மூலோபாயத்தை உருவாக்க வழிவகுக்கும் "உயர் சிறப்பு ஆராய்ச்சி மேம்பாட்டு தலைமையகம்" நிறுவப்பட்டுள்ளது. இது மேற்குறிப்பிட்ட நான்கு முன்னுரிமை ஆராய்ச்சித் துறைகளில் ஒவ்வொன்றிலும் மிகச்சிறந்த ஆராய்ச்சிகளையும், துறைசார் வல்லுனர்களையும் ஒன்றிணைத்தல், பல்வேறு கல்வித் தளங்களுடன் ஒத்துழைத்து இணைப்பதன் மூலம் ஆராய்ச்சி முடிவுகளை வியத்தகு முறையில் மேம்படுத்துதல், புதிய ஆராய்ச்சி பகுதிகளுக்கு முன்னோடியாக அமைதல் மற்றும் பல்வேறு துறைகளுக்கு சர்வதேச அளவில் பொருந்தக்கூடிய ஆராய்ச்சி பணியாளர்களை வளர்ப்பது மற்றும் வெளி நிதியைப் பெறுவதற்கான முயற்சிகளை ஊக்குவிக்கிறது.
ஒரு சுயாதீன ஆராய்ச்சி சூழலில் அடிப்படை ஆராய்ச்சியை ஊக்குவிப்பதற்கும், உலகை வழிநடத்தும் தனித்துவமான ஆராய்ச்சியை ஊக்குவிப்பதற்கும் ஒரு பகுதியாக தேர்ந்தெடுக்கப்பட்டது.
தனித்துவமான கல்வி
உருவாக்க அறிவியல் மற்றும் தொழில்நுட்ப பட்டதாரி பள்ளி (முனைவர் திட்டம் மட்டும்), பின்வரும் துறைகளில் இரட்டை பட்டப்படிப்பு திட்டத்தை செயல்படுத்துகிது.
இது இந்தியா, தாய்லாந்து, இந்தோனேசியா, வியட்நாம் மற்றும் பிற ஆகிய நாடுகளைச் சேர்ந்த மாணவர்கள் பட்ட மற்றும் பட்ட மேல் படிப்பிற்கு இலையுதிர் கால சேர்கைக்கான ஒரு திட்டம். இதில் நுழைதேர்வுடன் கூடிய அல்லது நேர்முக தேர்வுடன் கூடிய சேர்க்கை நடத்தப்படுகின்றன. ஷிசுவோகாவின் பிராந்தியத்திலும் தொழில்துறையிலும் சர்வதேச நடவடிக்கைகளை புத்துயிர் பெறுவதற்கு பங்களிப்பதை நோக்கமாகக் கொண்டு இது செயல்படுத்தப்பட்ட திட்டம். இதன் முன்னோடி திட்டமான NIFEE இல், பொறியியல் துறை மட்டுமே மாணவர்களை ஏற்றுக்கொண்டது, ஆனால் ஆசியா பிரிட்ஜ் திட்டத்தில், அனைத்து துறைகளிலும் மாணவர்கள் ஏற்றுக்கொள்ளப்படுகிறார்கள்.
கல்விசார் கூடுதல் நடவடிக்கைகள்
ஷிசுவோகா பல்கலைக்கழகத்தில் அதிகாரப்பூர்வ மற்றும் அதிகாரப்பூர்வமற்ற மாணவர் வட்டங்கள் உள்ளன. அங்கீகரிக்கப்பட்ட கலாச்சார வட்டம் (சென்ரென்) என்பது ஷிசுவோகா பல்கலைக்கழக தடகள சங்கத்தைச் சேர்ந்த ஒன்றாகும்.
தோக்காய் (கிழக்கு கடற்கரை மாகாணங்கள்) பகுதி அளவிலான தேசிய பல்கலைக்கழக தடகள சந்திப்பில் (தோக்காயின் 4 மாகாணங்களில் 8 தேசிய பல்கலைக்கழகங்கள் பங்கேற்றன) ஆண்கள் பிரிவில் 2007-2011 ஆம் ஆண்டில் தொடர்ச்சியாக 5 முறை சுழற்கோப்பையும் வென்றனர். மேலும் பெண்கள் பிரிவில் 2011 இல் சுழற்கோப்பையும் வென்றனர். கலாச்சார வட்டத்தை பொறுத்தவரை, இன்னிசைக்குழு நாடு தழுவிய போட்டிகளில் பங்கேற்று முத்திரை படைத்துள்ளன.
பள்ளி விழா
ஷிசுவோகா பள்ளி திருவிழா (ஷிசுடைசாய்) மாணவர் மன்ற தன்னார்வலர் மற்றும் செயற்குழு (ஜே.சி) மூலம் செயல்படுத்தப்படுகிறது.
ஷிசுவோகா வளாகம்
நிஹொண்டைராவின் மலைப்பகுதியில் அமைந்துள்ள இது புஜி மலை, ஷிசுவோகா நகரம் மற்றும் சுருகா விரிகுடா சூழ அமைந்த ஒரு அழகிய வளாகமாகும். மாணவர் நல வசதிக்காக, ஷிசுவோகா பல்கலைக்கழக கூட்டுறவு அங்காடி நடத்தும் சிற்றுண்டிச்சாலைகள் மற்றும் கடைகள், அரங்குகள் மற்றும் பயிற்சி அறைகள் கொண்ட பல்கலைக்கழக அரங்குகள் மற்றும் உடற்கல்வி அரங்கங்கள் உள்ளன.
ஹமாமட்சு வளாகம்
ஹமாமட்சு நகரில் அமைந்துள்ள இது தகவல் தொழில்நுட்ப பீடம், பொறியியல் பீடம், மின்ணணு பொறியியல் நிறுவனம், உருவாக்க அறிவியல் மற்றும் தொழில்நுட்ப  பட்டதாரி பள்ளி, தகவல் தொழில்நுட்ப மையம் (ஹமாமட்சு அலுவலகம்), உற்பத்தி மற்றும் கண்டுபிடிப்பு கூட்டமைவு ஆராய்ச்சி மையம் போன்ற வசதிகளைக் கொண்டுள்ளது.
தங்குமிட வசதிகள்
ஷிசுவோகா பல்கலைக்கழகம் பின்வரும் நான்கு தங்குமிடங்களைக் கொண்டுள்ளது. கதாயாமா, யுஹ்வா மற்றும் அகாட்சுகி ஆகிய மூன்று தங்குமிடங்களும் தங்குமிட மாணவர்களால் சுயாதீனமாக நிற்வகிக்கப்படுகிறது.
வெளிப்புற இணைப்பு
பகுப்பு:Coordinates on Wikidata பகுப்பு:Category:சப்பானிய தேசிய பல்கலைகழகங்கள் பகுப்பு:Category:ஷிசுவோகா மாகாண பல்கலைகழகங்கள் பகுப்பு:Category:ஷிசுவோகா பல்கலைகழகம்
தழிஞ்சி
தமிழ் இலக்கணத்தில் தழிஞ்சி என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "தழிஞ்சு" என்பது "தழுவுதல்" என்னும் பொருள் தருவது. இங்கே தழுவுதல் என்பது உடலைத் தழுவுதலை அன்றி மறப்பண்பு தழுவுதல், வீரம் தவறாத மானத்தைத் தழுவுதல் போன்ற பொருள்கள் கொண்டது. மதராசுப் பல்கலைக் கழகம் வெளியிட்ட தமிழ் லெக்சிக்கன், தழிஞ்சி என்பதற்கு "போரில் ஆயுதங்களால் தாக்குண்டு கேடுற்ற தன் படையாளரை முகமன்கூறியும் பொருள்கொடுத்தும் அரசன் தழுவிக்கோடலைக் கூறும் புறத்துறை" என்றும் "ஒரு வீரன் தனக்குத் தோற்றோடுவோர்மேற் படையெடாத மறப்பண்பினைக் கூறும் புறத்துறை" என்றும் விளக்கம் கூறுகிறது.
இவற்றையும் பார்க்கவும்
பகுப்பு:வஞ்சித் திணையின் துறைகள்
ஆண்டிமனி கசடுலோகம்
ஆண்டிமனி கசடுலோகம் (Antimony regulus) என்பது ஆண்டிமனி தனிமத்தின் பகுதியளவு சுத்திகரிக்கப்பட்ட ஒரு வடிவமாகும். 0.4 சதவீதம் முதல் 1.0 சதவீதம் வரை மாசுக்களைக் கொண்ட ஆண்டிமனியை ஆண்டிமனி கசடுலோகம் என்கிறது நவீன வரையறை. ஆர்சனிக்கு, பெருமளவிலும் கந்தகம், துத்தநாகம், இரும்பு போன்ற உலோகங்கள் சிறிய அளவிலும் இம்மாசுவில் கலந்திருக்கும். செலீனியம் ஓரு மாசாகச் சேர்ந்திருந்திருப்பது அரிதானதாகும். சில காரணங்களுக்காக செலீனியம் கலந்திருப்பதை தவிர்ப்பதும் அவசியமானதாகும். தாமிரம், நிக்கல், ஈயம் போன்ற உலோகங்கள் குறிப்பிட்ட காரணங்களுக்காக அனுமதிக்கப்படுகின்றன.
வழக்கமான வர்த்தக முறை தயாரிப்பு ஆண்டிமனி திண்ம-நிலை-மின்னணு சாதனங்களின் உற்பத்திக்கு பொருத்தமற்றதாகும். 99.95% தூய ஆண்டிமனி இத்தயாரிப்புகளுக்கு பொதுவாக கோரப்படுகிறது.
புற இணைப்புகள்
பகுப்பு:ஆண்டிமனி
தாய்மொழி
''இக்கட்டுரை "முதல் மொழி" பற்றியது. தாய்லாந்து நாட்டின் முதல் மொழி பற்றி அறிய தாய் (மொழி) கட்டுரையைப் பார்க்க.''
தாய்மொழி (Mother Tongue) என்பதற்குப் பல விதமான வரைவிலக்கணங்கள் கூறப்படுகின்றன. மிகப் பரவலாகப் புழங்கிவரும் இச்சொல் தெளிவாகப் புரிந்து கொள்ளப்பட்ட ஒரு சொல்லாகத் தோன்றினாலும், இதற்குச் சரியான வரைவிலக்கணம் கொடுப்பது எளிதானதல்ல.
ஒரு வரைவிலக்கணப்படி, சிறுவயதில் கற்கப்பட்டு, ஒருதலைமுறையில் இருந்து இன்னொரு தலைமுறைக்குக் கடத்தப்படும் மொழியே தாய்மொழி எனப்படுகிறது. வேறு சில, சிறு வயதில் முதன்முதலாகக் கற்கும் மொழியே தாய்மொழி என்கின்றன. இன்றைய நிலையில் பல நாடுகளும், சமுதாயங்களும், நிறுவனங்களும் தங்களது வசதிகளுக்கும் தேவைகளுக்கும் ஏற்பத் தாய்மொழி என்பதற்கு விளக்கம் கொடுக்கின்றன.
மேற்கோள்கள்
பகுப்பு:மொழியியல் பகுப்பு:மொழிகள்
மறுகொணரி
thumb|ஹாம் [[வானொலி ஒலிபரப்பு|வானொலி ஏற்பி]]மறுகொணரி என்பதை ஆங்கிலத்தில் Repeater என்கிறோம். தமிழகத்தில் செயல்பட்டுவரும் அனைத்து ஹாம் வானொலி களும் மறுகொணரியின் உதவியுடனே ஒலிபரப்பி வருகின்றன. அதற்கு காரணம், இவற்றின் துணைகொண்டே, இந்த ஒலிபரப்புகள் நீண்ட தூரம் பயணிக்க முடியும். முதலில் ‘மறுகொணரி ’ என்றால் என்ன என்று பார்ப்போம். ஒரு சிலர் இதனை ‘மீளச்செயலி ’ என்றும் அழைக்கின்றனர். அதற்குக் காரணம், குறைந்த சக்தியில் ஒலிபரப்பாகும் இந்த ஹாம் வானொலி களுக்கு, அதிக சக்தியைக் கொடுப்பதால், அதற்கு மீளச்செயலி அல்லது மறுகொணரி என்று அழைக்கப்படுகிறது.
தமிழகத்தில் உள்ள மறுகொணரிகள்
பெயர்                   ஊர்                       அலைவரிசை
VU3SMA       சென்னை                   145.000          +600
VU2MRR       சென்னை                   145.175          +600
VU3VCG       சென்னை                   144.975          +600
VU2MWG      சென்னை                   434.1000       +1600
VU2CBE        கோவை                     144.800          +600
VU2RPT        கோவை                     145.200          +600 (செயல்பாட்டில் இல்லை)
VU2AOT        கோவை                     145.750          -600 (செயல்பாட்டில் இல்லை)
VU2IDR         கும்பகோணம்           144.000          -600
VU2KOD       கொடைக்கானல்      145.150          -600
VU2MRR       கொடைக்கானல்      145.775          -600
VU2MWG      கொடைக்கானல்      434.100          +1600 (செயல்பாட்டில் இல்லை)
VU2LEU        நாகர்கோவில்           145.850          -600
VU2RYM       இராஜபாளையம்      145.600          -600
VU2TJR         தஞ்சாவூர்                   145.850          -600
VU2KJO        தூத்துக்குடி                145.675          -600
VU2VCM       ஏலகிரி                       145.475          -600
VU2POC       ஏற்காடு                     434.950          +1600
VU2YCD       ஏற்காடு                      434.950          -1600
VU2DND       கோத்தகிரி                144.7500       -600
VU2UDT        உடுமலை                   144.9000       -600
VU2IRT          ஊட்டி                         144.9750       -600 (செயல்பாட்டில் இல்லை)
VU2ECS        கீழக்கரை                  144.950          -600
மேற்கோள்கள்
பகுப்பு:வானொலித் தொழில்நுட்பம்
அசானி வீரரத்தினா
அசானி தனுஜா வீரரத்தினா (Ashani Tanuja Weeraratna, பிறப்பு: 1970/71) ஓர் அமெரிக்க இலங்கை தென் ஆப்பிரிக்க ஆராய்ச்சியாளர் ஆவார். இவர் மெலனோமா எனும் ஒரு வகை தோல் புற்றுநோய் பற்றிய பல தெளிவான அறிவியல் பூர்வ ஆராய்ச்சிகளை மேற்கொண்ட பெண்மணி ஆவார். இவர் விஸ்டார் நிறுவனத்தில் உள்ள வீரரட்னா ஆய்வகத்தின் தலைவர் ஆவார். விஸ்டார் நிறுவனம் என்பது அமெரிக்காவின் பென்சில்வேனியாவில் உள்ள ஒரு சர்வதேச புற்றுநோய் ஆராய்ச்சி நிறுவனம் ஆகும். அஷானி வீரரட்னா விஸ்டார் நிறுவனத்தின் முழு நேர பேராசிரியராகப் பணியாற்றிவருகிறார். மேலும் நுண்சுற்றுசூலியல், நோய்எதிர்பியல், புற்றுநோயின் மெட்டாஸ்டிக் துறையின் இணை நிரல் தலைவராகவும் பணியாற்றுகிறார்.அறிவியல் பல்கலைக்கழத்தில் புற்றுநோய் உயிரியல் துறையின் நிரல் இயக்குனராகவும் பணியாற்றுகிறார்.
இளமை பருவமும் கல்வியும்
இவர் இலங்கையில் பிறந்த தென் ஆப்பிரிக்காவில் வளர்ந்த பெண்மணி ஆவார். தனது பதினைந்தாம் வயதிலிருந்தே புற்றுநோய் ஆராய்ச்சி மேல் பற்று கொண்டார். 1988 ஆம் ஆண்டு தென் ஆப்பிரிக்காவில் நடைபெற்ற இன ஒதுக்கலால் அந்நாட்டை விட்டு தன் பதினேழாம் வயதில் அமெரிக்காவின் மேரிலாந்து உள்ள புனித மேரி கல்லூரியில் உயிரியல் பாடம் படிக்க சென்றார். இன ஒதுக்கல் ஆங்கிலத்தில் (Apartheid) என அழைக்கப்படுகிறது. "அப்பர்தீட் " என்றால் "பிரித்து வைக்கப்பட்ட நிலை" என்று அர்த்தம். தென்னாபிரிக்க அரசால் 1948ல் இருந்து 1998 வரை இருந்த சட்டம் மூலமாக இன வேற்றுமை முறை செயல்பாட்டில் இருந்த காலத்திணை "இன ஒதுக்கல் காலம்" எனப்படுகிறது அல்லது ஆங்கிலத்தில் (Apartheid - Era ) என்றழைக்கப்படுகிறது இவர் தன் இளங்கலை பட்ட படிப்பை 1991 ஆம் ஆண்டு நிறைவு செய்தார். 1997 ஆம் ஆண்டு தத்துவவியலின் முதுகலை பட்டத்தை சார்ஜ் வாசிங்டன் பல்கலைகழகத்தின் மூலம் பெற்றார். அவரது 1998 ஆம் ஆண்டின் விரிவுரை மெட்டாஸ்ட்டிக் மனித புரோஸ்டேட் புற்றுநோயில் யுட்டிரோ குளோபின் தன்மையின் இழப்பு என பெயரிட்டு வெளியிடப்பட்டது. சார்ஜ் வாசிங்டன் பல்கலைகழகத்தின் மூலம் புற்றுநோயின் மூலக்கூறு மற்றும் செல்லியல் துறையில் முனைவர் பட்டம் பெற்றார்.ஸ்டீவன் பட்டிர்னோ என்பவர் அஷானி வீரரட்னாவின் கருத்தியலின் ஆலோசகர் ஆவார். 1998 ஆம் ஆண்டு முதல் 2000 ஆம் ஆண்டு வரை ஜான்ஸ் ஹாப்கின்ஸ் புற்றுநோய் ஆராய்ச்சி மையத்தில் பரிசோதனை சிகிச்சையியல் மற்றும் மருந்தியல் பயிற்சி பெற்றார்.
செயற்பாடுகள்
வீரரட்னா 2018 ஆம் ஆண்டு சூன் மாதம் 30 ஆம் நாள் அமெரிக்காவில் நடைபெற்ற குடும்பங்கள் ஒன்றாக இணைந்து (ஆங்கிலம்-Families Belong Together) என்ற போராட்டத்தில் பென்சில்வேனியா எனும் இடத்தில் உரையாற்றினார். குடும்பத்தைத் தொடரமுடியாத நிலையில் அவர் எதிர்கொள்ளும் கஷ்டங்களை அவர் வெளிப்படுத்தினார். வீரரட்னா அமெரிக்க ஜனாதிபதி டோனால்ட் டிரம்ப்ன் ஃபேமிலி செப்ரேட் பாலிசியை கடுமையாக சாடினார். ஏனெனில் குடியேரிகளின் குடும்ப ஒற்றுமையை பாதித்தது. அஷானி வீரரட்னா ஒரு அமெரிக்காவின் வெளிநாட்டு குடியேரியாக தன் குடும்ப பாதிப்பை வெளிப்படுத்தினார்.
மேற்கோள்கள்
பகுப்பு:அமெரிக்க அறிவியலாளர்கள் பகுப்பு:அமெரிக்கப் பெண்கள் பகுப்பு:தென்னாப்பிரிக்க அறிவியலாளர்கள் பகுப்பு:இலங்கைப் பெண்கள் பகுப்பு:பெண் உயிரியலாளர்கள் பகுப்பு:இலங்கை அறிவியலாளர்கள் பகுப்பு:வாழும் நபர்கள்
பார், சுவிட்சர்லாந்து
பார்  சுவிச்சர்லாந்து நாட்டில் சுக் கன்டோன் பகுதியில் உள்ள ஒரு நகராட்சிப் பகுதியாகும்.
வரலாறு
பார் முதலில் 1045 இல் பார்ரா என்று குறிப்பிடப்பட்டுள்ளது.
நிலவியல்
இந்த நகராட்சியானது லோர்ஸ் அற்றின் வடக்குப் பகுதியில் அமைந்துள்ளது. இது முதலில் சுக் ஏரி மற்றும் சூரிச் ஏரிக்கு இடையேயான சாலையில் ஒரு நேரியல் கிராமமாக இருந்தது. 1960 களில் இருந்து அது வேகமாக வளர்ந்துள்ளது. இது பார் கிராமம் மற்றும் ஆலன்விண்டன், பிளிகென்ஸ்டோர்ஃப், இன்வில் மற்றும் பண்ணை வீடுகளைக் கொண்ட டெனிகோன் ஆகிய சிற்றூர்களைக் கொண்டதாகும்.
புள்ளிவிவரங்கள்
பார் மக்கள் தொகை ( 31 December 2019 நிலவரப்படி) 24,617. 2007 நிலவரப்படி , மக்கள் தொகையில் 24.9% வெளிநாட்டு பிரஜைகளால் ஆனவர்கள். கடந்த 10 ஆண்டுகளில், மக்கள் தொகை 20.9% என்ற விகிதத்தில் வளர்ந்துள்ளது. பெரும்பாலான மக்கள் ( 2000 நிலவரப்படி) ஜெர்மன் பேசுகின்றவர்கள் (83.1%), இத்தாலியன் இரண்டாவது இடத்தில் (3.6%), செர்போ-குரோஷியன் மூன்றாவது இடத்தில் (3.1%) உள்ளது.
2007 கூட்டாட்சி தேர்தலில், மிகவும் பிரபலமான கட்சி 31.2% வாக்குகளைப் பெற்ற SVP அடுத்த மூன்று பிரபலமான கட்சிகள் CVP (22.9%), FDP (18.2%) மற்றும் Green Party (17.7%).
ஆண்டு வாரியான மக்கள் தொகை பின்வரும் அட்டவணையில் கொடுக்கப்பட்டுள்ளது:
கல்வி
பார் மக்களில் தெகையில் 72% (25-64 வயதுக்குள்) கட்டாயமற்ற மேல்நிலைக் கல்வியை அல்லது கூடுதல் உயர்கல்வி (ஒன்று பல்கலைக்கழகம் அல்லது ஒரு Fachhochschule ). முடித்துள்னர்.